[{"text_idx": "#000001", "text": "Does dim sicrwydd yngly\u0302n a\u0302 phwy yn union yw Bolycs Cymraeg. Cred rhai mai enaid arallfydol sy\u2019n trigo ymysg niwloedd a llynnoedd Eryri ydyw, tra bo eraill yn credu mai gyrrwr lorri canol oed o ochrau Croesollwallt ydi o."}, {"text_idx": "#000002", "text": "Ond un peth a erys yw\u2019r ffaith nad oes syndod bod cyfraniad Bolycs Cymraeg at ddiwylliant Cymru ac at godi proffeil y wlad ar lwyfan ryngwladol yn cael ei gymharu a\u0302\u2019r hyn a gyflawnwyd gan Dylan Thomas, Owain Glyndw\u0302r a Ray Reardon, pencampwr snwcer y byd 1970, 1973, 1974, 1975, 1976 a 1978."}, {"text_idx": "#000003", "text": "Mae Gwefan wedi cyhoeddi erthygl am erthygl a ymddangosodd ar gwefan arall. Mae\u2019r gwefan lle ymddangosodd yr erthygl gwreiddiol wedi cyhoeddi erthygl am yr erthygl a oedd wedi ei gyhoeddi ..."}, {"text_idx": "#000004", "text": "Mae nifer o Gymry amlwg a rhai llai amlwg wedi cymryd i Twitter i wyntyllu eu anniddigrwydd yn y ffaith fod neb wedi slagio\u2019r iaith Gymraeg ar y cyfryngau cymdeithasol ..."}, {"text_idx": "#000006", "text": "Ma mam yn deud mai sgwennu fa\u2019ma ydi\u2019r ffor\u2019 ora rw\u0302an. Mae\u2019n phythefnos ers i\u2019r terfyn gychwyn, dwi\u2019m yn cofio bellach sut flas oedd ar \u201cbounty\u201d na\u2019r teimlad o cushelle yn sychu bochau fy nhi\u0302n. Da ni\u2019n defnyddio hen gopi\u0308au nain o Golwg erbyn hyn, dyw\u2019r papur sgleiniog yn dda i ddim wrth frwydro pot nwdl neithiwr. Mae Miss Tomos maths yn byw yn yr un pentre a ni, rhaid dringo i ben y li\u0302n tw\u0302 am 10 bob bore am wers lluosi mae hi\u2019n ei gynnal trwy semaffor. Mae\u2019n gwyliau\u2019r Pasg FfFfS, credu bod hi di colli trac o amser fel pawb arall"}, {"text_idx": "#000008", "text": "Newydd ddeud wrth mam fod y prif weinidog yn intensif ce\u0302r. Hi\u2019n deud fod Toni Ble\u0302r yn ddyn cle\u0302n a dymuno\u2019n dda iddo. Dwi heb deud wrth mam ond nes i lwyddo bachu dwy ro\u0302l o Cushelle o garej Mr a Mrs Thorpe, a wedi treulio awran braf yn ymgyfarwyddo bochau fy nhi\u0302n efo irresistibly cushiony tissue. Dwi am gadw\u2019r roliau i fi, cyfrinach bach. Mae mam yn so\u0302n bod Morrisons yn dre wedi cael delifyri a sa hi\u2019n lladd am \u201cbounty\u201d a pecyn 4 o bi\u0302ns heinz. Da ni heb bod yn dre ers i blant y dre meddiannu KFC a rhegi ar Gaynor o\u2019r Siswrn Arian. Dwi di clywed fod y maes fel jyngl erbyn hyn gyda geifr o Llanberis yn rhedeg yn rhemp o amgylch y castell. Mam an blannu tatws heddiw, ond dwi\u2019n amau neith tatws newydd o tin efo sel bai de\u0302t o 2009 dyfu rhyw lawer. Ond fydd nhw\u2019n gwmni da i\u2019r be\u0302cd bi\u0302ns nath hi blannu ddoe. Dwi off i ben y li\u0302n tw\u0302 efo fy minociwlars, mae Ffion Jones o blwyddyn 11 yn neud Joe Wicks bob bore am 9."}, {"text_idx": "#000009", "text": "Mae mam yn pobi, eto. Cyn y cofid doedd bananas byth yn dod ar gyfyl y ty\u0302, ond rhywsut ma gyn mam digon o\u2019r bali pethau i neud tair torth o bara blydi banana y dydd. \u201cOedda nhw yn gefn y fri\u0302syr\u201d ebe mam. Yn o\u0302l pob tebyg oedd am yn casglu\u2019r bananas brown o waelod fy mag ysgol pob dydd ag yn rhoi nhw mewn hen tybiau te\u0302c-awe\u0302 o Winner yn dre ag yn stwffio nhw yn gefn y fri\u0302syr. \u201cCadw nhw ar gyfer imyrjansi\u201d oedd hi. Dwi\u2019m isio gweld un darn o bara blydi banana byth eto. Mae blawd wedi mynd yn brin, taid yn deud sa fo\u2019n rhatach pobi efo choce\u0302n na blawd. Ma taid yn nabod pobol dodji, mae o\u2019n cael dylifari o datws, domestos a pot nwdls heno gyn rhyw foi o Nefyn. Dio\u2019m yn hudnod hoffi pot nwdls. I ben y li\u0302n tw\u0302 am ddeuddeg, mae Ifan \u201cpigo\u2019i di\u0302n\u201d wedi shafio pob blewyn o\u2019i ben, aeliau a pob dim ag mae o am ddangos i bawb. Mae o mond wedi neud o achos mae\u2019n gobeithio nawn ni dechrau galw fo\u2019n Ifan \u201cpen bylb\u201d. Ma gyno fo graith go anffodus o\u2019i dalcen i gefn ei ben, damwain beic pan oedd o\u2019n 4. Siawns go lew fydd ganddo enw newydd ar o\u0302l 12... A ddim pen bylb \ud83d\ude02\ud83d\udece\ufe0f\ud83d\udd1a"}, {"text_idx": "#000010", "text": "Di mam ddim yn dda efo geiriau, mae \u201ccoronavirus\u201d yn air rhy hir iddi a mae di galw Covid-19 yn Gofid-Nain Blin o\u2019r cychwyn. Felly \u201cY Gofid\u201d fydd o hyn allan."}, {"text_idx": "#000013", "text": "Diolch byth am gw\u0302r Karen Spar. Hogia clwb pe\u0302l-droed Nantlle Vale wedi llwyddo dringo mast Nebo neithiwr gyda pwced o betrol er mwyn diffodd y \u201cbali 5G na sy\u2019n gyfrifol am y Y Gofid\u201d."}, {"text_idx": "#000014", "text": "Mae mam yn treulio lot gormod o amser ar Facebook. Llynedd nath Alan Traed sy\u2019n trin carnau nain Rhosgadfan cael \u201cpeado\u201d di paentio ar ei ddrws ffrynt ar o\u0302l i rhywun gweld adfyrt yn papur bro Lleu gyno fo yn deud \u201cAlan Jones podiatrist\u201d. Nath yr heddlu gorfod siarad efo Jean Blin ar o\u0302l iddi rhoi ar Facebook fod Alan Traed yn peado a bod o\u2019n adfyrteisio\u2019r ffaith."}, {"text_idx": "#000015", "text": "Eniwe\u0302, y cyfan nath hogia Nantlle llwyddo neud oedd nocio allan S4C, da ni\u2019n stryglo i gael 3G yma heb so\u0302n am 4 neu 5! Aeth Taid Rhosgadfan yn nyts, oedd rhaid iddo fo treulio\u2019r noson yn siarad efo nain yn lle hi\u2019n gwylio rownd a rownd. Nath gw\u0302r Karen Spar dod rownd efo dysgl a bocs spar, mae o am neud ffortiwn penwythnos yma. Mam yn dad bod hi\u2019n ddydd Gwener y Groglith heddiw a bod ganddi syrpreis i fi."}, {"text_idx": "#000020", "text": "Duw a w\u0302yr be arall mae hi dod i\u2019r ty\u0302 o \u201cdunroamin\u201d neithiwr."}, {"text_idx": "#000022", "text": "Y broblem ydi da ni rioed di bod yn teulu capel so di emynau erioed di bod yn rhan o\u2019i \u201crep y twa\u0302r\u201d, so mae hi wrthi dydd a nos yn recordio fideos o hi\u2019n canu caneuon o\u2019i hoff miwsical. Frozen."}, {"text_idx": "#000023", "text": "Mae hi di creu geiriau i \u201cLet it go\u201d yn y Gymraeg....\u201dMae\u2019r eira\u2019n wyn ar strydoedd Llanbe\u0302r, does dim fusutors i weld....\u201d. I neud pethau\u2019n waeth ma Rhys Meirion di hoffi un o\u2019i fideos. Ma hyn i hi fel ennill y ruban glas yn y steddfod."}, {"text_idx": "#000024", "text": "Dwi di trio dringo i ben y li\u0302n tw\u0302 i ddianc rhag y sw\u0302n ond mae\u2019n cario am filltiroedd, ma hyd yn oed y Thorpes drws nesa yn dioddef, mae nhw\u2019n cau\u2019r cyrtans yn ganol pnawn a dwi\u2019n clywed Mrs Thorpe yn gweiddi \u201coh god, oh god\u201d ar dop ei llais."}, {"text_idx": "#000026", "text": "Y gair ar Facebook, ebe mam, yw fod Eamon Holmes am wahodd midffild Nantlle Vale ar Good Morning Britain i drafod peryglon 5G. Panics mawr trio ffeindio rhywun sy\u2019n dallt Skype, ond oedd tad Ifan Pen Pidyn arfer gweithio yn Barcud so fo di sortio nhw."}, {"text_idx": "#000027", "text": "Nath fan Tesco cyrraedd ty\u0302\u2019r Thorpes bore ma, welais i\u2019r bagiau yn cael eu gadael ar y dreif o ben to\u0302 y li\u0302n tw\u0302. Sut ddiawl ma nhw di cael slot, ag i dy Haf \u2018fyd. Oedd na dau focs o gwin coch a tri tiwb o KY Jelly, be bynnag di rheina. Mond jeli mefus da ni\u2019n byta yn ty\u0302 ni."}, {"text_idx": "#000028", "text": "Oedd mam ar ben y li\u0302n tw\u0302 yn canu hen wlad fy nhadau am 8 neithiwr, oedda ni medru clywed Elin Fflur yn canu o ben ei carafa\u0301n yn glir. Mam am fentro i garej Caeathro i no\u0302l pringles, bounty a lagyr nes mlaen. Essential shopping medde hi....."}, {"text_idx": "#000029", "text": "Newyddion da, mae Bryn Terfel wedi deffro o\u2019i drwmgwsg, y newyddion drwg mae\u2019n argyhoeddedig taw Meatloaf ydio ag yn canu bat out of hell ar dop ei lais o ben ei ail fin yn Bontnewydd. Mae\u2019r heddlu acw efo corn siarad yn trio gael o i ddod lawr a bod yn ddistaw, mae\u2019n \u201cfygythiad i ddiogelwch cymunedol\u201d medde nhw. Mae boi\u2019r RSPCA ar ei ffordd draw efo\u2019i gwn trancwilaisyr, eto."}, {"text_idx": "#000031", "text": "Mam dal yn gandryll bod y Thorpes heb ddod allan i glapio am 8 nos Iau, natho ni clapio o ben y li\u0302n tw\u0302, oedd y cyrtans di cau drws nesa. Mam yn deud bod neb yn mynd i gwla\u0302u cyn 8 yn y nos, ond nes i egluro bod nhw yn y gwely pob dydd am dri yn neud cwis, \u201cyou\u2019re an animal, you\u2019re an animal\u201d medde hi, ond di Mr Thorpe byth yn datgelu pa fath o anifail ydio."}, {"text_idx": "#000032", "text": "Dwi no\u0302l yn yr ysgol, na ddim ysgol go iawn ond ysgol mam, mae mam yn dilyn cwricwlwm gwahanol i weddill Cymru. Natho ni gychwyn efo Joe Wicks, a gwersi ukulele Mei Gwynedd a nath mam seinio fi fyny ar gyfer peth maths Carol Vorderman ond nath hynny para tua 3 diwrnod. Mae mam yn deud taw \u201clife skills sy\u2019n bwysig\u201d a wedi penderfynu dysgu fi yn be\u0302sd ar be mae\u2019n darllen a gweld ar Facebook. A\u2019r \u201clife skills\u201d nath hi ddysgu gyn taid Rhosgadfan. Dwi hanner ffordd drwy adeiladu cwt bambw\u0302 yn y nant sy\u2019n rhedeg drwy waelod yr ardd a di creu trap bysgod allan o hen potel Pepsi max. Hwyrach ymlaen mae mam yn mynd i ddysgu fi sut mae neud \u201cscinfe\u0302d\u201d, druan a Gwdi y gwningen mae hi di cael pob steil sy\u2019n mynd, diolch byth bod y tywydd yn cynhesu."}, {"text_idx": "#000033", "text": "Mae\u2019n ddydd Gwener heddiw, nes i glywed pobol yn clapio neithiwr o ben y li\u0302n tw\u0302. Dyma sut da ni\u2019n cofnodir dyddiau erbyn hyn. Dwi di anghofio erbyn hyn sut deimlad oedd codi am 7, gwisgo gwisg ysgol, bwyta 2 weetabix a cerdded am y bws ysgol efo Ifan Pen Pidyn. Natho ni dechrau neud Joe Wicks bob bore am 9, gwersi ukulele efo Mei Gwynedd a maths efo Carol Vorderman. Erbyn heddiw dwi\u2019n codi efo sw\u0302n yr adar, cael pizza oer i frecwast, ac mae mam yn cyfri minecraft fel rhan o\u2019r cwricwlwm cenedlaethol. Mae mam yn deud bod hi\u2019n \u201cmynd yn o\u0302l i natur\u201d, mae hi di rhoi stop ar shafio\u2019i choesau a ma\u2019i mwstash yn neud hi edrych fel Freddie Mercury. Fe ddaw eto haul ar fryn meddai mam, dwi\u2019n gwerthfawrogi pob dydd o heulwen bellach."}, {"text_idx": "#000034", "text": "Sbia faint sy'n hoffi Bolycs Cymraeg"}, {"text_idx": "#000035", "text": "Rydym yn cymryd eich diogelwch a lles o ddifri, oherwydd hyn rydym yn awgrymu eich bod yn treulio uchafswm o 9 awr ar y tro wrth ymweld a\u2019r gwefan hon.\nMae peth o\u2019r cynnwys mor ddoniol mae peryg i chi dioddef effeithiau seicolegol parhaol os nad ydych yn cymryd y camau diogelwch cywir a gwisgo\u2019r dillad priodol.\nMae mwynhad o\u2019r safle yn cynyddu wrth wisgo dilledyn o gasgliad Bolycs Cymraeg."}, {"text_idx": "#000037", "text": "Mae peth o\u2019r cynnwys mor ddoniol mae peryg i chi dioddef effeithiau seicolegol parhaol os nad ydych yn cymryd y camau diogelwch cywir a gwisgo\u2019r dillad priodol."}, {"text_idx": "#000039", "text": "Cyfeiriad Mae ein lleoliad yn gyfrinachol ond mae modd cwrdd a ni ym maes parcio Penllergaer off yr M4 rhwng 6 ag 8 ar y trydydd dydd Sul ym mhob mis (rydym yn hunan ynysu ar hyn o bryd)"}]